**Skákmaður HSÞ 2016 Rúnar Ísleifsson.**

Rúnar Ísleifsson náði góðum árangri við skákborðið á árinu 2016. Hann vann sigur á Páskaskákmótinu í apríl og varð skákæfingameistari skákfélagsins Hugins, en hann varð vinningahæstur allra félagsmanna á skákfæfingum í samanlögðu.

Hann varð í öðru sæti á Janúarmótinu og á Héraðsmóti HSÞ í skák. Rúnar varð í þriðja sæti á 15 mín mótinu og hann varð einnig í 3. sæti á Skákþingi Hugins í apríl.

Rúnar tók þátt í sínu fyrsta skákmóti á erlendri grund á árinu en mótið fór fram í Atlantic City í Bandaríkjunum. Rúnar náði þar fínum úrslitum, en hann fékk 4 vinninga af 7 mögulegum og vann til peningarverðlauna.

Rúnar Ísleifsson er því skákmaður HSÞ árið 2016